## dachser_inteligent_logistics

Tlačová správa V Bratislave, 11. 3. 2022

# **Aktualizácia DACHSER o rusko – ukrajinskom konflikte**

**DACHSER sleduje správy z Ukrajiny s veľkým znepokojením a zdesením. Sme hlboko dojatí utrpením, ktoré vojna priniesla ľuďom v krajine a všetkým, ktorí museli v posledných dňoch opustiť svoje domovy. Boje, vzájomné sankcie a zatváranie vzdušného priestoru majú masívny vplyv aj na dodávateľské reťazce a zásobovanie tovarom v regióne.**

Kvôli vysokému riziku pri prepravách a kvôli ochrane všetkých vodičov, ktorí sú na cestách pre spoločnosť DACHSER, sme museli pristúpiť k úplnému zastaveniu príjmu a nakládky všetkých zásielok na Ukrajinu. Samozrejmosťou však je, že rodinná firma DACHSER pokračuje v poskytovaní humanitárnej pomoci. Podporujeme uznávané humanitárne organizácie v celej Európe bezplatnými prepravnými a skladovacími službami na podporu ukrajinského ľudu a utečencov v susedných krajinách.

### **Alternatívne riešenie požiadaviek logistiky**

DACHSER tiež pozastavil všetky prepravy v našej logistickej sieti do a z Ruska a Bieloruska. To platí tak pre pozemnú dopravu, ako aj pre leteckú a námornú nákladnú dopravu. Úplný zákaz prevzatia a nakládky zásielok platí aj pre medzikontinentálnu železničnú dopravu a kamiónovú dopravu medzi Európou a Áziou, ktorá prechádza cez Rusko a Bielorusko.

Sme si vedomí toho, že tieto absolútne nevyhnutné opatrenia vyvolajú ďalší tlak na dodávateľské reťazce našich zákazníkov. Urobíme však všetko pre to, aby sme zmiernili dôsledky a spoločne našli alternatívne riešenie požiadaviek na dopravu a logistiku. Miestne kontakty v pobočkách spoločnosti DACHSER sú pripravené pomôcť.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk